"अज्जै-कल्लै दे मते सारे लेखकें गा त्रौं किस्में च बंडेआ जाई सकदा ऐ- लतीफे, बजीफे ते खलीफे।" फी आपूं गै गड़ाका मारियै आखन लगे : "गल्ल तिड़फनी जरूर ऐ पर ऐ जथार्थ। किश लेखक गोष्ठी च इक दौं चुटकले सुनाइयै पल भर हासा जां गुस्सा खलारियै चलदे होंदे न। नां कुसै ने लिया न दिया। बाह-बलूने आला लेखा आए ते गे, इनेंगी ‘लतीफे’ लेखक आखना चाईदा ऐ। ते ‘बजीफे’ बस इयां समझी लैओ, जियां पटवारखाने च ‘बजीफाखोर’ होंदे न। दौं-चार घड़ियां ताईं-तुआईं दे बस्ते खोलदे-बन्नदे न। किश गोशवारे कच्चे-पक्के करदे न ते.....।"